dom
afsagt den 4. august 2017 i sag nr. bs 2-727/2017:
a
(advokat thomas ghiladi)
og
b
(advokat lars burgaard sørensen)
mod
statsforvaltningen
kammeradvokaten ved advokat kristin alstad mathiasen)
yderligere part:
c
(advokat bianca smidstrup)
sagens baggrund og parternes påstande
på et møde den 17. oktober 2016 besluttede børn og unge-udvalget i x-by kommune at
indstille til ankestyrelsen at meddele tilladelse til bortadoption af c, født den x. september
2016 uden samtykke fra forældremyndighedsindehaveme a og b.
ankestyrelsen besluttede på et møde den 7. december 2016 at meddele samtykke til, at c
blev bortadopteret.
statsforvaltningen traf herefter den 25. april 2017 afgørelse om bortadoption af c uden
samtykke fra hendes biologiske forældre.
a og b har krævet, at sagen indbringes for retten og har nedlagt påstand om, at statsforvalt-
ningens afgørelse ophæves.
statsforvaltningen har nedlagt påstand om stadfæstelse af afgørelse af 25. april 2017.
                                               - 2 -
oplysningerne i sagen
c blev kort efter fødslen anbragt i plejefamilie. ved dom af       juni blev ankestyrelsens
afgørelse af 7. december 2016 om, at c skulle være anbragt uden for hjemmet med en
genbehandlingsfrist på 3 år stadfæstet.
ankestyrelsen har begrundet sin afgørelse således:
"vi vurderer, at det må antages at være til gavn for c at blive bortadopteret og giver derfor
samtykke hertil.
årsagen er, at det må anses for sandsynliggjort at a og b varigt vil være ude af stand til at
varetage omsorgen for c.
årsagen er også, at betingelserne for anbringelse uden for hjemmet er opfyldt.
årsagen er endelig, at det må antages, at adoption af hensyn til kontinuiteten og stabiliteten i
cs opvækst vil være det bedste for hende.
vi henviser til, at det er beskrevet, at a og b har vanskeligheder af omfattende og varig
karakter og derfor vurderes ude af stand til at varetage omsorgen for c.
vi henviser til, at vi samtidig med vores afgørelse om samtykke til adoption har tiltrådt bøm
og unge-udvalgets afgørelse om anbringelse af c uden for hjemmet uden samtykke.
vi henviser også til, at a har to andre børn, en søn født i februar 2010, og en datter født i
marts 2012. disse to børn har været anbragt uden for hjemmet, siden de blev født.
vi henviser om a til, at hendes funktionsniveau er betydeligt nedsat såvel følelsesmæssigt,
personlighedsmæssigt, relationelt og kognitivt.
det er i den seneste forældreevneundersøgelse fra august 2016 beskrevet, at resultaterne for
as mentaliseringsevne viser alt i alt, at hendes psykologiske forståelse af sig selv, sine pri-
mære omsorgsgivere og sin ufødte datter er lav og tvivlsom. der er hos a en stærk tendens til
at fornægte sig og negligere svære følelser. hendes opfattelse af sig selv og andre er præget
af usammenhæng og modstridende udsagn. a udviser ingen erkendelse af, hvordan hendes
tidligere oplevelser i barndommen påvirker hende i dag psykologisk set eller vil kunne på-
virke hende som forælder.
det er videre beskrevet, at a holder meget af sin datter og ønsker en relation til hende. hun
formår dog ikke at leve op til sine egne ønsker og drømme. det vurderes, at det samme vil
gøre sig gældende i forhold til hendes ufødte datter.
                                                - 3 -
det er undersøgende psykologs vurdering, at a ikke besidder de nødvendige evner for at
kunne imødekomme sin ufødte datters behov. hendes vanskeligheder vurderes at være af
kronisk karakter. det vurderes, at udviklingspotentialet er lavt. a vil først og fremmest have
gavn af relevant social og følelsesmæssig støtte i dagligdagen til sig selv, og at hun hjælpes i
gang med beskæftigelse tilpasset hendes funktionsniveau.
vi henviser også om a til, at hun i 2014 frasagde sig samværet med sin søn, og at hendes
samvær med datteren er præget af mange aflysninger fra as side. det er om samværet med
denne datter beskrevet, at a kan passe fysisk på datteren, men at datteren ikke har forvent-
ningen/stiller krav til leg og samspil med a og omvendt.
vi henviser endelig til, at a gentagne gange siden 2012 er tilbudt støtte til udvikling af for-
ældreevnen og samværet med datteren, men ikke har kunnet gennemføre eller overskue dette
eller ikke har været interesseret i at få støtten.
vi henviser om b til, at han som 18-årig fik tilkendt førtidspension på grund af psykomo-
torisk retardering.
i forældreevneundersøgelsen fra august 2016 er det om b beskrevet, at det kliniske indtryk af
b stemmer overens med beskrivelserne i sagsakterne. b er svær at få øjenkontakt med, han er
motorisk urolig, og hans kommunikative evner er yderst mangelfulde. b udtrykker sig kun i
simple sætninger. b svarer kortfattet, når han udspørges. han udtrykker et ønske om at behol-
de barnet, hvis han kunne.
b siger, at han tror, han vil blive ked af det, hvis de ikke får lov at beholde barnet. denne
udtalelse ledsages ikke af relevant følelsesmæssig reaktion og opleves af undersøger som
overindlært.
det er udspørgers vurdering, at b grundet massive kognitive vanskeligheder ikke har de
nødvendige forudsætninger og evner for at kunne tage vare på et barn. hans omfattende
kognitive, personlighedsmæssige, følelsesmæssige og sociale vanskeligheder må antages at
være af kronisk karakter og udviklingspotentialet minimal. undersøger anser det ikke muligt
at igangsætte foranstaltninger, der vil kunne hjælpe b med at udvikle disse evner. b vil først
og fremmest have gavn af relevant social støtte i dagligdagen til sig selv.
vi henviser om c til, at vi vurderer, at der ikke er beskrevet forhold hos hende i forhold til
hendes generelle trivsel og udvikling, der taler for, at det ikke vil være det bedste for hende
at blive bortadopteret. "
                                               - 4 -
adoptionsloven blev ændret i 2015 med henblik på at lempe adgangen til tvangsadoption af
de børn, der ellers skulle være anbragt under hele deres opvækst og sikre disse børn mulighed
for kontinuitet og stabilitet, når det vurderedes, at forældrene aldrig ville kunne tage sig af
dem og give dem en stabil familierelation, ligesom der blev adgang til tvangsadoprtion af et
anbragt bam, der har opnået en særlig stærk tilknytning til sin plejefamilie, uafhængigt af
hvor længe bamet havde været anbragt. det skulle endvidere ikke længere være godtgjort, at
forældrene varigt ville være ude af stand til at varetage omsorgen for barnet, men det skulle
herefter alene være sandsynliggjort. efter adoptionslovens 2 må adoption fortsat kun bevilli-
ges, hvis det kan antages at være til gavn for den, der ønskes adopteret.
det fremgår af bemærkningerne til 2015-loven, at der ønskedes en mulighed for tvangs-
adoption i tilfælde, hvor barnets tilknytning til en plejefamilie har fået en sådan karakter, at
det vil være skadeligt for barnet at bryde denne tilknytning, navnlig under hensyn til konti-
nuiteten og stabiliteten i barnets opvækst og under hensyn til barnets relation til forældrene.
det fremgår også, at "det er ministeriets opfattelse, at de foreslåede ændringer i dette forslag
er i overensstemmelse med danmarks internationale forpligtelser, ... de foreslåede ændring-
er skærper sagsgangen, men bibeholder at sagen skal vurderes af flere myndigheder, og at
der er mulighed for at indbringe den endelige afgørelse for retten. derudover har de fore-
slåede regler fortsat fokus på, at alle afgørelser skal træffes ud fra, hvad der er barnets bed-
ste. "
det fremgår videre om forholdet til danmarks internationale forpligtelser: "den europæiske
menneskerettighedskonvention (herefter menneskerettighedskonventionen) og fn's kon-
vention om barnets rettigheder (herefter børnekonventionen) indeholder bestemmelser, der
har betydning for adoption uden samtykke.
bestemmelserne i børnekonventionen bliver inddraget af den europæiske menneske-
rettighedsdomstol i dennes fortolkning af menneskerettighedskonventionen.
børnekonventionens artikel 3 slår fast, at "i alle foranstaltninger vedrørende børn, hvad enten
disse udøves af det offentlige eller private institutioner for social velfærd, domstole, forvalt-
ningsmyndigheder eller lovgivende organer, skal barnets tarv komme i første række.
"princippet om barnets bedste er vejledende for fortolkningen af de øvrige bestemmelser i
konventionen. efter artikel 3 påtager konventionsstaterne sig at sikre barnet den beskyttelse
og omsorg, der er nødvendig for dets trivsel, og staterne skal i den forbindelse iværksætte de
nødvendige foranstaltninger for at opfylde denne forpligtelse. efter artikel 9 skal konven-
                                               - 5 -
tionsstaterne sikre, at barnet ikke adskilles fra sine forældre mod dets vilje, medmindre en
adskillelse er nødvendig afhensyn til barnets tarv… "
det fremgår videre af bemærkningerne til lovforslaget til 9, stk. 3, at en adoption kan
gennemføres selv om der har været kontakt mellem barnet og forældrene, og efter 9, stk. 4
kan en adoption til barnets plejeforældre gennemføres, hvis barnets tilknytning til familien
har antaget en sådan karakter, at det vil være skadeligt for barnet at bryde tilknytningen…
den foreslåede bestemmelse i 9, stk. 4, understreger hensynet til barnets bedste i en situa-
tion, hvor plejeforældrene reelt har taget forældrenes plads, og hvor eksempelvis barnets
særlige forhold gør. at det ikke vil være muligt at bryde denne faktiske familierelation uden
at skade barnet. der skal således være tale om nogle særlige omstændigheder, som gør, at
hensynet til forældrene må tilsidesættes i afvejningen af, hvad der er bedst for barnet.
endvidere vil adoption efter denne bestemmelse som alt overvejende hovedregel forudsætte,
at relationen har udviklet sig gennem længere tids tilknytning
af betænkning om retssikkerhed i anbringelsessager nr. 1463/2005 fremgår blandt andet:
"området reguleres dels af den europæiske menneskerettighedskonvention, som er inkor-
poreret i dansk ret, dels af fn's børnekonvention, som danmark har tiltrådt…
en tvangsanbringelse er et indgreb i retten til familieliv, som er beskyttet af menneskeret-
tighedskonventionens, artikel 8, stk. 1. efter denne artikels stk. 2 skal følgende betingelser
være opfyldt, for at et indgreb heri er berettiget: det skal ske i overensstemmelse med loven
og være nødvendigt i et demokratisk samfund af hensyn til den nationale sikkerhed, den
offentlige tryghed eller landets økonomiske velfærd, for at forebygge uro eller forbrydelse,
for at beskytte sundheden eller sædeligheden eller for at beskytte andres rettigheder og fri-
heder.
for så vidt angår bømekonventionen er navnlig følgende bestemmelser af betydning
artikel 9
1. deltagerstaterne skal sikre, at barnet ikke adskilles fra sine forældre mod dets vilje,
undtagen når kompetente myndigheder, hvis afgørelse er undergivet retlig prøvelse, i
overensstemmelse med gældende lov og praksis bestemmer, at en sådan adskillelse er
nødvendig af hensyn til barnets tarv…
                                                - 6 -
menneskerettighedskonventionen udelukker ikke, at et barn kan bortadopteres, selv om en
eller begge forældre protesterer. sådan afgørelse må imidlertid kræve helt ekstraordinære
forhold
efter udvalgets forslag vil det i helt ekstraordinære situationer være muligt at bortadoptere et
lille barn mod forældrenes ønske og uden, at forældrene sikres mulighed for kontakt efter
adoptionen. efter udvalgets opfattelse vil de betingelser, der opstilles om, at forældrene skal
være ude af stand til at tage vare på barnet i hele dets opvækstperiode være tilstrækkeligt
strenge til, at det sikres, at sådan adoption kun vil være tilladt i helt ekstraordinære tilfæl-
de
udvalget foreslår endvidere, at tvangsadoption skal kunne ske, hvis barnet har været anbragt
i 3 år, og det er godtgjort, at forældrene varigt ikke vil være i stand til at tage sig af barnet.
adoption vil i sådanne tilfælde normalt ske ti de plejeforældre, som barnet har været anbragt
hos, og hvor der er opstået en tæt tilknytning, således at barnet reelt har fået en ny familie,…
…………..
det følger af konventionens artikel 13 sammenholdt med artikel 8, at der skal være adgang
til effektive retsmidler i sager, der indebærer indgreb i retten til respekt for familieliv. det er
derfor vigtigt, at forældrene er sikret klageadgang og adgang til domstolsprøvelse at der er
adgang til fuld domstolsprøvelse af såvel de faktiske som retlige forhold. "
forklaringer
a har blandt andet forklaret, at hun har planer om at flytte til y-by i et rækkehus sammen
med b den 1. september. hun er butiksuddannet, men skal i gang med en kontoruddannelse.
hun har netværk af sin mor, bedsteforældre og bs familie, der bor tæt på. lægen ville gerne
have en ny undersøgelse af hende, for hun har ikke de diagnoser, der fremgår af sagen, og
hun er ikke mental retarderet. hun har ingen begrænsninger i sin hverdag, der er ganske nor-
mal. hun har udviklet sig meget de seneste år. hun har haft samvær med sin søn, og hun har
haft samvær med d i sit eget hjem, det har hun lært meget af. hun har haft et støtteforløb.
hun har ikke samvær med e, da det er for svært for ham, men sagsbehandlerne orienterer
hende om ham. e er frivilligt anbragt. han er velplaceret, han har nogle vanskeligheder. hun
har samvær i sit eget hjem hver anden tirsdag i tre timer med d. hun har kun aflyst samvæ-
ret, når hun har været syg eller dårlig. hun og d har et godt forhold, de er meget tætte. d
kalder hende mor, der har ikke været støtte de seneste 2 1/2 år. anbringelsen er fra 2015 fri-
                                               - 7 -
villig, men det har hun fortrudt, ellers har anbringelsen været tvangsmæssig fra fødslen. b har
siden foråret 2015 deltaget i samvær med d. d kan godt sætte grænser. hun fik først samvær
med c den 1. marts 2017, da hun ikke ville gå med til overvåget eller støttet samvær. de er
derfor bagud i cs liv, de føler sig fremmede med en times samvær om måneden. de har ikke
mulighed for at skabe en relation til c, som ikke kan genkende dem. kommunen har forsøgt
at gøre noget, men hensigten er ikke at forbedre hendes forældreevne. hun fik ikke det, hun
havde behov for, derfor gad hun ikke.
b har blandt andet forklaret, at han får pension. han ser sin søsters børn på 1 år og 3 år, der
kommer på besøg hos hans mor. han har været med til samvær med d de seneste 2 år. sam-
været med c er svært, de skal hver gang begynde på ny, men c smiler mere, når de kommer.
de har også øjenkontakt med hende. han var med til fødslen, det var en stor oplevelse at bli-
ve far. han har talt med en psykolog, han vil gerne have en, der kigger på, hvordan han gør
det som far.
rettens begrundelse og resultat
betingelserne for tvangsfjernelse af c må efter rettens afgørelse af juni 2017 anses for op-
fyldt. efter de foreliggende undersøgelse må sagsøgerne anses for varigt at være ude afstand
til at varetage omsorgen for c. herefter og af de af ankestyrelsen anførte grunde til at med-
dele samtykke til bortadoption af c, må betingelserne i adoptionslovens 9, stk. 3, jf. stk. 2
anses for opfyldt for bortadoption af c uden sagsøgernes samtykke.
når henses til de retssikkerhedsgarantier, der er opfyldt ved reglerne om sagsbehandlingen,
og når henses til hovedfornålet med menneskerettighedskonventionen og børnekonvention-
en er, at der skal handles til barnets bedste, findes en bortadoption ikke at være i strid med
danmarks intemationale forpligtelser.
sagsøgtes påstand tages derfor til følge.
thi kendes for ret:
statforvatningens afgørelse af 25. april 2017 om bortadoption af c uden samtykke fra
forældrene a og b stadfæstes.
ingen af parterne betaler sagsomkostninger til den anden part eller til statskassen.
